Maith gach ní ón easurradh
Maith gach ní ón easurradh;
do ghéabhainn ar son m'anma,
dá gcreiteá go ndeachamar
dod ghrádh, a bhean ar marbhtha.
Mise tríot sna crothaibh-se,
tríomsa ní cluintear h'acaoin:
gá dtám, isí ar gcosmhaile
imirt bhodaigh Is mhacaoimh.
Ní hí an mhargáil urusa
sealbh ar n-anma uaibh d'fhuasgladh;
bheith ar seilg do chunnartha
is ceannach leabhair ó thuata.
A ghéag an fhuilt bhairrshlimthigh,
acht gidh maith gach ní a-deirim,
gan éag duit dá dtairginn-se,
is troid bhodaigh re ceithrinn.
Isé Is críoch dár sgéalaibh-ne,
a bhean do mharbh a marann,
ní rachainn dot fhéachain-se,
dá mbeith mo chuid im anam.
Córaide dhamh neamhthuirse,
gidh aibhseach méad ar bpudhair,
ón ruaig-se dá ndeachainn-se
's mé an t-aon i n-aghaidh phubail. ón ruaig-se dá ndeachainn-se
Ní haithne dhamh éanduine
nár cuireadh leat im chruth-sa;
a sheasamh ní fhéadfainn-se,
ní fhuil ann acht maidhm tugtha.
Fágbhaim d'aithne acasan,
a maireann d'fhuigheall madhma,
gan teacht choidhche id radharc-sa
go ndéanaid leas a n-anma.